CELEX: 32008L0069
Language: lv
Date: 2008-07-01 00:00:00
Title: Komisijas Direktīva 2008/69/EK ( 2008. gada 1. jūlijs), ar ko groza Padomes Direktīvu 91/414/EEK, lai tajā kā darbīgo vielu iekļautu klofentezīnu, dikambu, difenokonazolu, diflubenzuronu, imazakvīnu, lenacilu, oksadiazonu, piklorāmu un piriproksifēnu (Dokuments attiecas uz EEZ)

2.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 172/9
            
         
      KOMISIJAS DIREKTĪVA 2008/69/EK
   (2008. gada 1. jūlijs),
   ar ko groza Padomes Direktīvu 91/414/EEK, lai tajā kā darbīgo vielu iekļautu klofentezīnu, dikambu, difenokonazolu, diflubenzuronu, imazakvīnu, lenacilu, oksadiazonu, piklorāmu un piriproksifēnu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:
   
               (1)
            
            
               Komisijas Regulā (EK) Nr. 451/2000 (2) un Regulā (EK) Nr. 1490/2002 (3) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Minētajā sarakstā ir iekļautas darbīgās vielas, kas norādītas šīs direktīvas pielikumā.
            
         
               (2)
            
            
               Ar Regulu (EK) Nr. 1095/2007 Regulā (EK) Nr. 1490/2002 iekļāva jaunu 11.b pantu, lai, nesaņemot sīki izstrādātu Eiropas Pārtikas nekaitīguma iestādes (EPNI) zinātnisku atzinumu, varētu iekļaut Direktīvas 91/414/EEK I pielikumā darbīgās vielas, attiecībā uz kurām ir skaidras norādes, kas ļauj paredzēt, ka tās kaitīgi neietekmē cilvēku vai dzīvnieku veselību vai pazemes ūdeņus vai tām nav nepieņemamas ietekmes uz vidi.
            
         
               (3)
            
            
               Attiecībā uz šīs direktīvas pielikumā norādītajām vielām Komisija saskaņā ar Regulas (EK) Nr. 1490/2002 11.a pantu pārbaudīja iesniedzēju ierosinātu vairāku izmantošanas veidu ietekmi uz cilvēku un dzīvnieku veselību, pazemes ūdeņiem un vidi un secināja, ka minētās darbīgās vielas atbilst Regulas (EK) Nr. 1490/2002 11.b panta prasībām.
            
         
               (4)
            
            
               Saskaņā ar Regulas (EK) Nr. 1490/2002 12. panta 1. punktu Komisija, lai veiktu pārbaudi, iesniedza Pārtikas aprites un dzīvnieku veselības pastāvīgajai komitejai pārskatīšanas ziņojumu projektus par darbīgajām vielām, kas norādītas šīs direktīvas pielikumā. Minētos ziņojumus dalībvalstis un Komisija pārskatīja Pārtikas aprites un dzīvnieku veselības pastāvīgajā komitejā un 2008. gada 14. martā pabeidza kā Komisijas pārskatīšanas ziņojumus. Saskaņā ar Regulas (EK) Nr. 1490/2002 12.a pantu Komisija pieprasa EPNI vēlākais līdz 2010. gada 31. decembrim sniegt viedokli par pārskatīšanas ziņojumu projektiem.
            
         
               (5)
            
            
               Dažādajās veiktajās pārbaudēs noskaidroja, ka augu aizsardzības līdzekļi, kas satur darbīgās vielas, kuras norādītas šīs direktīvas pielikumā, kopumā varētu atbilst Direktīvas 91/414/EEK 5. panta 1. punkta a) un b) apakšpunktā minētajām prasībām, jo īpaši attiecībā uz izmantošanas veidiem, kas tika pārbaudīti un sīki izklāstīti Komisijas pārskatīšanas ziņojumā. Tāpēc ir lietderīgi šīs direktīvas pielikumā norādītās darbīgās vielas iekļaut minētās direktīvas I pielikumā, lai nodrošinātu, ka saskaņā ar minētās direktīvas noteikumiem visās dalībvalstīs var piešķirt atļaujas augu aizsardzības līdzekļiem, kas satur šo darbīgo vielu.
            
         
               (6)
            
            
               Pirms darbīgo vielu iekļauj I pielikumā, jāparedz pietiekams laikposms, lai dalībvalstis un ieinteresētās personas varētu sagatavoties no šīs darbības izrietošo jauno prasību izpildei.
            
         
               (7)
            
            
               Neskarot Direktīvā 91/414/EEK noteiktos pienākumus, ko rada darbīgās vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms, lai pārskatītu spēkā esošās atļaujas, kas piešķirtas augu aizsardzības līdzekļiem, kuri satur pielikumā norādītās darbīgās vielas, un nodrošinātu atbilstību Direktīvas 91/414/EEK un jo īpaši tās 13. panta prasībām un I pielikumā paredzētajiem nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš noteiktā termiņa, jāparedz ilgāks laikposms, lai saskaņā ar vienotajiem principiem, kas izklāstīti Direktīvā 91/414/EEK, iesniegtu un novērtētu visu III pielikumā norādīto dokumentāciju par katra augu aizsardzības līdzekļa jebkādu paredzēto izmantošanas veidu.
            
         
               (8)
            
            
               Iepriekš gūtā pieredze, iekļaujot saskaņā ar Komisijas Regulu (EEK) Nr. 3600/92 (4) novērtētās darbīgās vielas Direktīvas 91/414/EEK I pielikumā, liecina par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, ka atļaujas turētājs var pierādīt piekļuvi dokumentācijai, šādi izpildot minētās direktīvas II pielikuma prasības. Tomēr šis precizējums attiecībā uz līdz šim pieņemtajām direktīvām, ar ko groza I pielikumu, neuzliek jaunus pienākumus dalībvalstīm vai atļauju turētājiem.
            
         
               (9)
            
            
               Tāpēc attiecīgi jāgroza Direktīva 91/414/EKK.
            
         
               (10)
            
            
               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Dalībvalstis ne vēlāk kā līdz 2009. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties iesniedz Komisijai minēto tiesību aktu tekstus, kā arī minēto tiesību aktu un šīs direktīvas atbilstības tabulu.
   Dalībvalstis piemēro minētos noteikumus no 2009. gada 1. jūlija.
   Pieņemot minētos aktus, dalībvalstis tajos iekļauj atsauci uz šo direktīvu vai attiecīgu atsauci pievieno to oficiālajai publikācijai. Dalībvalstis nosaka to, kā izdarīt šādas atsauces.
   3. pants
   1.   Vajadzības gadījumā dalībvalstis līdz 2009. gada 30. jūnijam saskaņā ar Direktīvu 91/414/EEK groza vai atsauc to augu aizsardzības līdzekļu spēkā esošās atļaujas, kas satur darbīgās vielas, kuras kā darbīgās vielas norādītas pielikumā.
   Līdz minētajam datumam tās jo īpaši pārbauda, vai ir izpildīti minētās direktīvas I pielikuma nosacījumi attiecībā uz pielikumā norādītajām darbīgajām vielām, izņemot tos, kas norādīti ieraksta B daļā par minēto darbīgo vielu, un vai atļaujas turētājam ir dokumentācija vai piekļuve dokumentācijai, kas atbilst minētās direktīvas II pielikuma prasībām saskaņā ar minētās direktīvas 13. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas kā vienīgo vai vienu no vairākām darbīgajām vielām satur vielu, kura ir iekļauta Direktīvas 91/414/EEK I pielikumā, dalībvalstis ne vēlāk kā līdz 2008. gada 31. decembrim atkārtoti novērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma ieraksta B daļu attiecībā uz pielikumā norādītajām darbīgajām vielām. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunktā izklāstītajiem nosacījumiem.
   Kad tas ir konstatēts, dalībvalstis rīkojas šādi:
   
               a)
            
            
               ja līdzeklis satur vienu no pielikumā norādītajām darbīgajām vielām kā vienīgo darbīgo vielu, vajadzības gadījumā ne vēlāk kā līdz 2013. gada 31. decembrim groza vai atsauc atļauju; vai
            
         
               b)
            
            
               ja līdzeklis satur vienu no pielikumā norādītajām darbīgajām vielām kā vienu no vairākām darbīgajām vielām, vajadzības gadījumā atļauju groza vai atsauc ne vēlāk kā līdz 2013. gada 31. decembrim vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām atbilstīgo vielu vai vielas iekļauj Direktīvas 91/414/EEK I pielikumā, izvēloties vēlāko no šiem datumiem.
            
         4. pants
   Šī direktīva stājas spēkā 2009. gada 1. janvārī.
   5. pants
   Šī direktīva ir adresēta dalībvalstīm.
   
      Briselē, 2008. gada 1. jūlijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2008/45/EK (OV L 94, 5.4.2008., 21. lpp.).
   
      (2)  OV L 55, 29.2.2000., 25. lpp. Regulā jaunākie grozījumi izdarīti ar Regulu (EK) Nr. 1044/2003 (OV L 151, 19.6.2003., 32. lpp.).
   
      (3)  OV L 224, 21.8.2002., 23. lpp. Regulā jaunākie grozījumi izdarīti ar Regulu (EK) Nr. 1095/2007 (OV L 246, 21.9.2007., 19. lpp.).
   
      (4)  OV L 366, 15.12.1992., 10. lpp. Regulā jaunākie grozījumi izdarīti ar Regulu (EK) Nr. 416/2008 (OV L 125, 9.5.2008., 25. lpp.).
   
      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:
      
         
                     Nr.
                  
                  
                     Parastais nosaukums, identifikācijas numuri
                  
                  
                     
                        IUPAC nosaukums
                  
                  
                     Tīrība (1)
                     
                  
                  
                     Stāšanās spēkā
                  
                  
                     Iekļaušana ir spēkā līdz
                  
                  
                     Īpaši noteikumi
                  
               
                     “177
                  
                  
                     Klofentezīns
                     CAS Nr. 74115-24-5
                     CIPAC Nr. 418
                  
                  
                     
                        3,6-bis(2-hlorfenil)-1,2,4,5-tetrazīns
                     
                  
                  
                     ≥ 980 g/kg (sausam materiālam)
                  
                  
                     2009. gada 1. janvāris
                  
                  
                     2018. gada 31. decembris
                  
                  
                     A   DAĻA
                     Var atļaut izmantot tikai kā akaricīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas pabeigtā pārskatīšanas ziņojuma secinājumus par klofentezīnu, jo īpaši tā I un II papildinājumu.
                  
               
                     178
                  
                  
                     Dikamba
                     CAS Nr. 1918-00-9
                     CIPAC Nr. 85
                  
                  
                     
                        3,6-dihlor-2-metoksibenzoskābe
                     
                  
                  
                     ≥ 850 g/kg
                  
                  
                     2009. gada 1. janvāris
                  
                  
                     2018. gada 31. decembris
                  
                  
                     A   DAĻA
                     Var atļaut izmantot tikai kā herbicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas pabeigtā pārskatīšanas ziņojuma secinājumus par dikambu, jo īpaši tā I un II papildinājumu.
                  
               
                     179
                  
                  
                     Difenokonazols
                     CAS Nr. 119446-68-3
                     CIPAC Nr. 687
                  
                  
                     
                        3-hlor-4-[(2RS,4RS;2RS,4SR)-4-metil-2-(1H-1,2,4-triazol-1-ilmetil)-1,3-dioksolān-2-il]fenil-4-hlorfenilēteris
                     
                  
                  
                     ≥ 940 g/kg
                  
                  
                     2009. gada 1. janvāris
                  
                  
                     2018. gada 31. decembris
                  
                  
                     A   DAĻA
                     Var atļaut izmantot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas pabeigtā pārskatīšanas ziņojuma secinājumus par difenokonazolu, jo īpaši tā I un II papildinājumu.
                     Vispārējā novērtējumā dalībvalstīm īpaša uzmanība jāpievērš šādiem aspektiem:
                     
                                 —
                              
                              
                                 ūdens organismu aizsardzībai.
                              
                           Izmantošanas nosacījumos vajadzības gadījumā ietver atbilstošus riska mazināšanas pasākumus.
                  
               
                     180
                  
                  
                     Diflubenzurons
                     CAS Nr. 35367-38-5
                     CIPAC Nr. 339
                  
                  
                     
                        1-(4-hlorfenil)-3-(2,6-difluorbenzoil)urīnviela
                     
                  
                  
                     ≥ 950 g/kg piemaisījumi: maks. 0,03 g/kg 4-hloranilīna
                  
                  
                     2009. gada 1. janvāris
                  
                  
                     2018. gada 31. decembris
                  
                  
                     A   DAĻA
                     Var atļaut izmantot tikai kā insekticīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas pabeigtā pārskatīšanas ziņojuma secinājumus par diflubenzuronu, jo īpaši tā I un II papildinājumu.
                     Vispārējā novērtējumā dalībvalstīm īpaša uzmanība jāpievērš šādiem aspektiem:
                     
                                 —
                              
                              
                                 ūdens organismu aizsardzībai,
                              
                           
                                 —
                              
                              
                                 sauszemes organismu aizsardzībai,
                              
                           
                                 —
                              
                              
                                 posmkāju, kas nav apstrādes mērķis, tostarp bišu, aizsardzībai.
                              
                           Izmantošanas nosacījumos vajadzības gadījumā ietver atbilstošus riska mazināšanas pasākumus.
                  
               
                     181
                  
                  
                     Imazakvīns
                     CAS Nr. 81335-37-7
                     CIPAC Nr. 699
                  
                  
                     
                        2-[(RS)-4-izopropil-4-metil-5-okso-2-imidazolīn-2-il]hinolīn-3-karbonskābe
                     
                  
                  
                     ≥ 960 g/kg (racēmisks maisījums)
                  
                  
                     2009. gada 1. janvāris
                  
                  
                     2018. gada 31. decembris
                  
                  
                     A   DAĻA
                     Var atļaut izmantot tikai kā augu augšanas regulatoru.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas pabeigtā pārskatīšanas ziņojuma secinājumus par imazakvīnu, jo īpaši tā I un II papildinājumu.
                  
               
                     182
                  
                  
                     Lenacils
                     CAS Nr. 2164-08-1
                     CIPAC Nr. 163
                  
                  
                     
                        3-cikloheksil-1,5,6,7-tetrahidrociklopentapirimidīn-2,4(3H)-dions
                     
                  
                  
                     ≥ 975 g/kg
                  
                  
                     2009. gada 1. janvāris
                  
                  
                     2018. gada 31. decembris
                  
                  
                     A   DAĻA
                     Var atļaut izmantot tikai kā herbicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas pabeigtā pārskatīšanas ziņojuma secinājumus par lenacilu, jo īpaši tā I un II papildinājumu.
                  
               
                     183
                  
                  
                     Oksadiazons
                     CAS Nr. 19666-30-9
                     CIPAC Nr. 213
                  
                  
                     
                        5-terc-butil-3-(2,4-dihlor-5-izopropoksifenil)-1,3,4-oksadiazol-2(3H)-ons
                     
                  
                  
                     ≥ 940 g/kg
                  
                  
                     2009. gada 1. janvāris
                  
                  
                     2018. gada 31. decembris
                  
                  
                     A   DAĻA
                     Var atļaut izmantot tikai kā herbicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas pabeigtā pārskatīšanas ziņojuma secinājumus par oksadiazonu, jo īpaši tā I un II papildinājumu.
                  
               
                     184
                  
                  
                     Piklorāms
                     CAS Nr. 1918-02-1
                     CIPAC Nr. 174
                  
                  
                     
                        4-amino-3,5,6-trihlorpiridīn-2-karbonskābe
                     
                  
                  
                     ≥ 920 g/kg
                  
                  
                     2009. gada 1. janvāris
                  
                  
                     2018. gada 31. decembris
                  
                  
                     A   DAĻA
                     Var atļaut izmantot tikai kā herbicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas pabeigtā pārskatīšanas ziņojuma secinājumus par piklorāmu, jo īpaši tā I un II papildinājumu.
                  
               
                     185
                  
                  
                     Piriproksifēns
                     CAS Nr. 95737-68-1
                     CIPAC Nr. 715
                  
                  
                     
                        4-fenoksifenil-(RS)-2-2-piridiloksi)propilēteris
                     
                  
                  
                     ≥ 970 g/kg
                  
                  
                     2009. gada 1. janvāris
                  
                  
                     2018. gada 31. decembris
                  
                  
                     A   DAĻA
                     Var atļaut izmantot tikai kā insekticīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas pabeigtā pārskatīšanas ziņojuma secinājumus par piriproksifēnu, jo īpaši tā I un II papildinājumu.
                     Vispārējā novērtējumā dalībvalstīm īpaša uzmanība jāpievērš šādiem aspektiem:
                     
                                 —
                              
                              
                                 posmkāju, kas nav apstrādes mērķis, tostarp bišu, aizsardzībai.
                              
                           Izmantošanas nosacījumos vajadzības gadījumā ietver atbilstošus riska mazināšanas pasākumus.
                  
               
      
         (1)  Sīkāka informācija par darbīgās vielas identitāti un specifikāciju sniegta pārskatīšanas ziņojumā.”